किसानों को दी तकनीकी सलाह
खंडवा | जय किसान जय विज्ञान सप्ताह के तहत सांसद आदर्श ग्राम आरुद में कृषक सम्मेलन हुआ। यह कृषि विज्ञान केंद्र, कृषि कॉलेज खंडवा के संयुक्त तत्वावधान में हुआ। कॉलेज की डीन डॉ.मृदुला बिल्लौरे के मार्गदर्शन में आयोजित सम्मेलन में सामयिक तकनीकी सलाह के साथ ही कृषि संबंधी समस्याओं के निराकरण एवं मृदा में पोषक तत्व प्रबंधन, दुधारू पशुओं में स्वास्थ्य सुरक्षा एवं दूध बढ़ाने के लिए पोषण आहार, अरबी, टमाटर की देखभाल, जैविक खेती आदि विषयों पर कृषि विज्ञान केंद्र के वैज्ञानिक डॉ.डीके वाणी, डॉ.रुपेश जैन, डॉ.वायके शुक्ला, डॉ.एमके गुप्ता, डॉ.रश्मि शुक्ला ने तकनीकी प्रशिक्षण दिया। इस दौरान प्रगतिशील किसान नत्थूभाई एवं प्रगतिशील महिला किसान शांताबाई पटेल का सम्मान किया। कार्यक्रम में ग्रामीण कृषि विस्तार अिधकारी एसएस गोयल, मुख्य अतिथि जनपद पंचायत पंधाना उपाध्यक्ष किशोरीलाल महाजन, विशेष अतिथि आरुद सरपंच पन्नालाल, उपसरपंच मंगलेश, गेंदालाल, शिवनारायण आदि मौजूद थे।
hin_Deva hin_Deva